Downloaded from YTS.MX
EZ A FILM A NYUGALOM MEGZAVARÁSÁRA ALKALMAS,
Official YIFY movies site: YTS.MX
NEMI ERŐSZAKRÓL SZÓLÓ BESZÁMOLÓKAT TARTALMAZ,
EZÉRT NÉZŐINK KÖRÜLTEKINTÉSÉT KÉRJÜK.
Mindenki kész? Fontos, mert ezt csak egyszer mondom el.
A családom egy éve és 11 hónapja
egy szerettünk elvesztését gyászolja.
Szombaton maguk, a sajtó képviselői a helyzetet szappanoperának nevezték,
vasárnap pedig egy Almodóvar-filmbe illőnek.
Ez nem valami szappanopera,
hanem egy 19 éves lány halála miatt folytatott per.
Még mindig keresik a 19 éves lányt a málagabeli Mijasban.
Rocío Wanninkhof.
Minden médium beszámolt az ügyről. Újságok, televíziók és rádiók egyaránt.
Ez volt az akkori sajtó egyik legfelkapottabb híre.
Az ügynek sok okból nagy sajtóvisszhangja volt.
Nemcsak Costa del Solban és Málagában, de egész Spanyolországban.
Ez a rendkívüli eset az egész nemzet figyelmét megragadta.
A kriminológia arra a kérdésre keres választ,
hogy egyesek miért lépnek át egy határt, és ölnek meg egy másik embert.
Ügyvéd és kriminológus vagyok, és szerintem ebből az ügyből
minden joghallgató tanulhat.
Elképesztő, néha milyen kevéssé értékelik egy nő életét.
A NETFLIX SAJÁT GYÁRTÁSÚ DOKUMENTUMFILMJE
LA CALA DE MIJAS, ANDALÚZIA, SPANYOLORSZÁG
Eleinte sokan voltunk, és Rocío a kezdetektől csapattag volt.
Nem volt kifejezetten oda a fociért,
de élvezte az együtt töltött időt, és…
Megszerette a játékot.
Ő volt a hatos, mert szerette ezt a számot.
- Igen. - Mindenkinek saját száma volt.
Fix számunk volt, és kiakadtunk, ha megváltoztatták.
- A szeretteink szurkoltak nekünk. - Igen.
Mindenki eljött. Rocío, Rosa és az anyukájuk, Alicia is…
- Mindenki eljött. - Mindenki édesanyja.
Mikor a csapat megszerezte az első gólját, Rocíóval ezt csináltuk.
Az ujjongását, amiről kijelentette, hogy nem ér lekoppintani!
Persze leutánoztunk, mire mondogatta, hogy ez az ő szellemi tulajdona.
- Bizony. - Gyerekek voltunk.
- Tizenöt-tizenhat évesek. - Tizenhat.
Fiatal lányok.
Fülig szerelmes volt a barátjába, Toniba.
- Nagyon-nagyon. - Igen. Bolondult érte. Imádta.
- Ők voltak a legszebb pár. - Mindketten elragadóak voltak.
Külön is szépek voltak, és párként is.
- Jó társaság volt. - Igen, nagyon szórakoztató.
- Mindig mosolygott… - Mindig!
- Soha senkire nem haragudott meg. - Soha!
Sosem húzta fel magát.
- Szerette jól érezni magát. - Igen.
Mindig… Mindig szívesen szórakozott.
Igen.
Emlékszem, hogy két-három egymást követő évben volt
egy heavy metal sátor a vásáron.
A bejáratnál voltak a gyerekeknek a körhinták és a látványosságok,
utána meg a sátras rész, ahol enni és táncolni lehetett.
A folyó melletti szakasz a fiataloknak volt fenntartva.
ROCÍO WANNINKHOF BARÁTJA
Itt volt a négy ivós bódé,
ahol, az akkori szokásunkhoz híven, vörösboros kólát ittunk.
1999. OKTÓBER 9.
Úgy volt, hogy akkor este ott találkozunk. Emlékszem: este tíz körül járt az idő.
És a baráti társaságunkból jó páran ott vártunk.
Telt az idő, de Rocío hosszú órák múlva sem ért oda.
Hiába vártunk rá, nem jött.
Elindult a barátja házától…
Onnan hosszú séta vezet fel a hegyre.
Nem volt közvilágítás, és az utat szántóföldek övezték.
Szóval igen, sosem ért oda.
AZ ELTŰNÉS UTÁNI ELSŐ NAP
A lányom nem jött haza éjjel, így keresni kezdtük.
Sétáltunk, és megláttunk egy elég nagy vértócsát.
Mondtam is a többieknek, hogy nézzék azt a nagy vértócsát,
biztos megöltek itt egy állatot.
Ahogy közelebb értem,
megláttam a lányom cipőjét.
Kiáltottam, hogy az Rocío cipője, de mondták, hogy szerintük nem.
ROCÍO WANNINKHOF ÉDESANYJA
Erősködtem, hogy az az övé. Hisztérikus állapotba kerültem. Kiakadtam.
Kértem őket, hogy hívják a rendőrséget, mert az az ő cipője.
HOSSZÚ HAJ, BARNA SZEM
ELTŰNT SZEMÉLY BEJELENTÉSE
Mikor jelentették az eltűnést,
felhívott minket a vizsgálóbíró azzal, hogy potenciális tetthelyet találtak…
TÖRVÉNYSZÉKI ORVOSSZAKÉRTŐ
és megkért, hogy adjunk szakvélemény.
Az első feltevésünk az volt, hogy baleset történhetett,
és amiatt maradtak a helyszínen vérnyomok.
Valamiféle támadásra gyanakodtunk,
amelyben az áldozat orra és szája sérülhetett.
A késelést sem zártuk ki.
Ahogy haladtunk, egyre több és hosszabban elterülő vérnyomot találtunk.
Ebből leszűrtük, hogy a személy tempósan haladt, valószínűleg futott.
Egy darabon nem voltak vérnyomok,
aztán elértünk egy sokkal nagyobb vértócsához,
amiből nagy vérveszteségre következtettünk.
Még több vérnyomot találtunk,
ami egybevágott a feltételezéssel, hogy a testet hurcolhatták.
Ezután kilyukadtunk egy helyre, ahol keréknyomok voltak.
Megpróbáltunk beazonosítani a gumiabroncs és a jármű típusát.
Találtunk egy véres szövetdarabot
és egy pár sportcipőt, amit az áldozat édesanyja a lányáéként azonosított.
BESZÁMOLÓ A HELYSZÍNI FOTÓKHOZ
MINTÁK ELEMZÉSRE VÉRMINTÁK
SPORTCIPŐ A SZÖVETEN
CIGARETTACSIKK
A csikkeket elemzésre küldtük,
hátha a rajtuk lévő nyálból azonosítható DNS.
DNS-ÖSSZEHASONLÍTÁS
CIGARETTACSIKK CIGARETTA
Minden nyomot begyűjtöttünk, hogy információt nyerhessünk ki belőlük arról,
volt-e ott olyan személy, akit később a minták alapján azonosítani lehet.
A CIGARETTACSIKKEKEN EGY FÉRFI DNS-E TALÁLHATÓ
A kinyert adatok alapján léptünk át a nyomozás következő fázisába.
Nem emlékszem, ki hívott fel, és honnan tudtam meg, hogy Rocío eltűnt
a találkozónk estéjén.
Arra emlékszem, hogy reggel bekapcsoltam a rádiót, és a hírekben hallottam
az eltűnéséről szóló riportot.
Hideg zuhanyként ért. Elsírtam magam. A főnököm megkérdezte, mi történt,
én meg hebegtem, hogy most tudtam meg,
hogy La Cala de Mijasban a helyi rendőrség
és a mentőszolgálat őt keresik. Kutatnak utána.
Elkéredzkedtem, hogy a barátaimmal én is csatlakozhassak a keresőcsapathoz.
Arra kérem önöket, hozzák vissza nekem a lányomat!
És hogy viseljék gondját, amennyire tudják. Nagyon…
Köszönöm mindazoknak, akik segítenek keresni.
Rengetegen keresik.
Három hasonló korú lányom van. Itt lakunk a közelben, és segíteni szeretnénk.
Nem messze lakunk, és támogatjuk a szülőket és a családot.
Addig fogjuk folytatni a keresést, amíg Rocíót meg nem találjuk.
Rocíót továbbra is keresik.
A 19 éves lány szombaton tűnt el…
Egy héttel az után, hogy a több mint 600 fős keresés elkezdődött…
Mentek csapatok a polgári védelemmel, a rendőrséggel,
mi meg egyedül kerestünk, a krosszmotorjainkkal jártuk a hegyet.
Csak kutattunk. Tűt kerestünk a szénakazalban.
A helyzet kilátástalannak tűnt,
és azon őrlődtünk, hogy mi lesz, ha tényleg megtaláljuk.
Ha ott lesz egy csatornafedél alatt, vagy épp egy fa mögött? Akkor mi lesz?
Iszonyú volt.
Emlékszem. Egy kollégámmal mentem.
RÁDIÓS ÚJSÁGÍRÓ – LA CADENA SER
Alicia Hornos házánál parkoltunk le. Nagy volt a jövés-menés.
A családtagok gyakran kijöttek az újságíróknak nyilatkozni.
Ha senki sem beszél, lankad a nyilvánosság figyelme,
és megfeledkeznek róla.
És láthatják, hogy itt most minden média képviselteti magát…
ROCÍO WANNINKHOF APJA
újságok és tévécsatornák is.
Így tudunk a folyamat alakulására hatni.
Vissza akarom kapni őt.
ROCÍO TESTVÉRE
Élve vagy halva, de vissza akarom kapni.
Három hét telt el,
és persze ezt az időszakot sok idegeskedés és könnyzáporok jellemezték.
ÚJSÁGÍRÓ – DIARIO ABC
Rengeteg sírás.
Az érzés mindenki átvette. Nemcsak az áldozat családja élte át a fájdalmat,
hanem az önkéntesek, a lány iskolatársai és a környékbeli barátai is.
Mondhatni, ez volt az általános közhangulat.
A mindent átható szomorúság.
AZ ELTŰNÉS UTÁNI 25. NAP
Most pedig egy olyan hír, amit reméltünk, hogy sosem kell közölnünk:
Lehet, hogy megtalálták a 25 napja eltűnt Rocío Wanninkhof holttestét.
A testet egy lakóterületeket elválasztó ösvényen találták meg,
az autópálya marbellai leágazásától alig 200 méterre lévő,
járművekkel nehezen megközelíthető részen.
Mikor a hatóságok odaértek, hogy elszállítsák a testet,
szinte csak egy csontvázat találtak.
Úgy tűnt, mintha a test sokkal több ideje lenne ott.
A mintavételkor zacskókat, nagy, fekete szemeteszsákokat találtunk,
amelyekben ruhák voltak.
Többnyire pólók.
A pólók alapján eléggé megalapozott gyanúnk volt,
hogy a test, amit találtunk, a lányé, Rocío Wanninkhofé.
Megosztok valamit: Mindennap járok arrafelé.
Eszembe jut. Arra fordulok, és odanézek. Megszokásból.
Odafelé és visszafelé is.
Rémes, hogy erre kerestük is, és innen 20 kilométerre találták meg.
A boncolás tervezésekor öt törvényszéki orvosszakértő volt jelen…
Vagyis velem hatan voltunk, és szinte titokban dolgoztunk
a hatalmas médiaérdeklődés miatt.
Ezért a boncoláskor nem fukarkodtunk az idővel.
Éjjel is dolgoztunk, és minden tudásunkat latba vetettük,
mert tudtuk, hogy az eredményekkel tele lesz a média.
A holttest vizsgálatából kevesebb információt szereztünk,
mert a bomlás mértéke a szokásosnál nagyobb volt.
Adott körülmények, mint a páratartalom, az eső és a meleg
elősegítik a test gyorsabb lebomlását.
Nem voltak szervek. Szóval mondhatni, csak csontokkal dolgoztunk.
Mást kellett találnunk,
amiből leszűrhettük, hogy zajlott le az lehetséges támadás.
Több egymáshoz közel eső sebet találtunk,
főként a test hátán.
Úgy emlékszem, nyolc szúrt seb volt,
amelyeket valamiféle egyélű penge okozott.
Azt állapítottuk meg, hogy a lánnyal durva, ismétlődő szúrásokkal végeztek.
Úgy tűnt, hogy az elkövető nagyon gyorsan ténykedett,
vagy mert az áldozat mozgásképtelen volt, vagy mert nem volt ideje menekülni.
Kétség sem fér hozzá, hogy szörnyű fájdalmat éreznek most.
Együttérzek önökkel,
különösképpen a búcsúztatott szüleivel és testvéreivel.
- El az útból! - Gyerünk!
- Viva, Rocío! - Viva!
El az útból, kérem! Tiszteljék meg a hozzátartozókat!
- El innen! - Viva!
Adjanak helyet!
- Egy picit! - Engedjék át őket!
- Engedjük le, és csúsztassuk be! - Jó.
- Úgy! - Most lépjetek előbbre!
- Menjünk picit előbbre! Gyerünk! - Ég veled, szépségem! Isten veled!
Na, még egy kicsit! Toljátok még egy kicsit! Rajta!
- Hagyják őket egy percre magukra! - Gyerünk! Ő az édesanyja. Egy percet!
Nyilvánvalóan ekkor mindazok,
akik közel álltak Rocíóhoz, illetve az egész város rettegésben élt.
KRIMINOLÓGUS
A félelmüket részben a média által gerjesztett pánik táplálta,
mivel rengeteg műsor foglalkozott az esettel.
Végül bevonták a nyomozásba a polgárőrség egy különleges alakulatát,
akik aktívan részt vettek az alcàsseri gyilkosságok felderítésében,
így tárt karokkal fogadták őket.
A nyomozók…
REJTETT NYOMOK
…találtak néhány ujjlenyomatot a helyszínen talált zacskókon.
AZ AUTÓ ILYEN LEHETETT
Kielemezték a keréknyomokat.
És két textilrostot is találtak Rocío Wanninkhof testén.
Ekkor még nem állt úgy a nyomozás, hogy bárkit letartóztassanak,
de már voltak olyan információk, bizonyítékok és feltevések,
amelyekkel a polgárőrség már vizsgálódni tudott.
Mivel az ügy lezáratlan, mind ugyanazt kérdezzük:
Ki a bűnös, és mikor kerítik kézre?
A nyomozóknak találniuk kellett valamit.
Nagy volt rajtuk a nyilvánosság nyomása, de nem volt min elindulniuk.
Mivel Rocío testét olyan rossz állapotban találták meg,
hogy semmilyen alapkövetkeztetést nem tudtak levonni belőle.
Például azt sem, hogy szexuálisan bántalmazták-e.
HELYSZÍNI JEGYZŐKÖNYV
MEZTELEN HOLTTEST
RENDKÍVÜL TERMÉSZETELLENES TESTHELYZET
Hogy mi történt? A nyomozók egyik következtetése az volt,
hogy a szétterpesztett lábai…
Úgy vélték, hogy az elkövető helyezte el széles terpeszben a lány lábait.
Más szóval az elkövető direkt változtatott a tetthelyen,
hogy szexuális bántalmazás látszatát keltse.
Ezért a nyomozók kizárták a szexuális bántalmazást,
és a lehetséges motivációkra, a gyűlöletre és a bosszúra helyezték a hangsúlyt.
- Lehetett erős felindulás a kiváltó ok? - A tettes közel állhat a családhoz.
Egy forrófejű, haragtartó egyén.
- Közeli ismerős. - Ez Margarita Landi véleménye,
amivel részben egyetértek.
Elkezdték kihallgatni Rocío Wanninkhof közeli hozzátartozóit.
TANÚK
A NYILATKOZATTÉTEL ADATAI A KÖVETKEZŐK
Még Rocío barátját és a családját is kihallgatták,
és mindenkinek volt alibije.
Feltehetnénk egy kérdést?
Majdnem egy év eltelt Rocío halála óta,
és mostanra a polgárőrségnek már csak három gyanúsítottja van.
Két férfi és egy nő.
Az év vége felé azonosítottak egy gyanúsítottat,
aki elvileg elkövethette a tettet.
JELEK
Végül a gyanúsított egy nő lett, akit állítólag látott valaki,
mikor késsel döfködte Rocío képét.
A rendőrség egy lépéssel közelebb került
Rocío Wanninkhof gyilkosának megtalálásához.
A média nemcsak azt közölte, hogy van egy gyanúsított,
hanem a hölgy teljes nevét is:
Dolores Vázquez.
Ott van, Loli Vázquez.
2000 SZEPTEMBERE
HÍRADÓ
Tavaly október kilencedikén hajnalban
tíz szúrással végeztek a 19 éves Rocío Wanninkhoffal.
A holttestét hosszú keresés után találták meg.
Ma reggel a gyanúsított, a lány édesanyjának egy barátnője
öt órát töltött a bíró előtt.
El innen! El az utunkból!
A rendőrség hívott, hogy letartóztatták María Dolores Vázquezt. Lolit.
ROCÍO WANNINKHOF ANYJA
Megdöbbentem, mert őt sosem gyanúsítottam volna.
Támogatott a válásomkor, és segített a gyermekeim gondozásában.
Iskolába vitte, fuvarozta, fürdette őket, és vacsorát készített nekik.
Sokat tett értük.
Hová viszik?
Gyilkos!
María Dolores Vázquez a lány anyjának egy közeli barátja.
Dolores Alicia közeli barátja.
A közeli barátjuk…
Dolores Vázquez a család barátja.
A közeli barátot gyanúsítják Alicia Hornos lányának megölésével.
Ő Rocío anyjának legjobb barátnője.
Látta felnőni. A lányt anyjaként nevelte.
Ezt a házat vették Mijasban, és közösen új életet kezdtek.
Alicia három gyerekével.
Az áldozat édesanyja, Alicia, háromgyerekes anya,
aki korábban elvált az utána Hollandiában élő férjétől,
és új kapcsolata lett.
Dolores Vázquezszel kezdett járni.
Majdnem 11 évig éltek egy párként.
Dolores segített a gyerekek nevelésében,
de a bűntény idején Aliciával már négy éve külön voltak.
Senkit sem szerettem úgy, mint őt.
Őszintén.
Szerettem és támogattam őt.
Mellettem állt…
És teljes szívemből szerettem őt.
A lányom több évig velük lakott, mikor Málagában tanult.
DOLORES VÁZQUEZ TESTVÉREI
Loli nénikéjével, Aliciával és Rocíóval lakott egy házban.
Igazán kedves lányok.
Alicia is az, szóval nekünk a helyzet normális volt.
BÖRTÖNBÜNTETÉST KAP WANNINKHOF ÁLLÍTÓLAGOS GYILKOSA
Nyomozni kezdtek Dolores Vázquez ellen,
és ott volt az indíték, amelyet minden esküdtszék…
A LEGFELSŐBB BÍRÓSÁG TAGJA
vagy bíróság számba venne.
Ez az volt, hogy Rocío az útjában állhatott vagy ellene lehetett,
esetleg volt…
Dolores kapcsolatának az anyjával, Aliciával.
Tehát volt indíték.
Loli azt mondta, hogy Rocío miatt nem jött vissza hozzám.
Ezért halt meg a lányom.
Ha nem lett volna ilyen féltékeny,
és én nem jártam volna valaki mással, talán a lányom most is élne.
Bosszúból tette, mert nem akartam visszamenni hozzá.
A média és a közvélemény szerint Dolores Vázquez
a letartóztatásától kezdve bűnös volt.
Mit gondol? Mi a megérzése?
Azt kell mondjam, hogy bűnösnek tűnik.
LETARTÓZTATTÁK
Bár a tettet nem ismerte be, a helyiek meg voltak győződve a bűnösségéről.
Korábban is beszéltek róla, keringtek róla pletykák.
A család és a rendőrség kezdettől fogva hitte, hogy a támadó ismerte Rocíót.
Félrevezető nyomok, amelyeket állítólag Dolores hagyott,
hátráltatták a nyomozást.
„MIÉRT ÖLTED MEG A LÁNYOM?”
Ez az eset témát adott tévéműsoroknak…
LGBT SZÖVETSÉG VEZETŐJE 2003-2007
Ebből az aspektusból mondhatni, ez volt az első eset,
amely kapcsán sok megbúvó társadalmi probléma megmutatkozott.
Kiváltképp a leszbofóbia.
A család szerint Dolores nehéz természetű, agresszív és nagyon birtokló.
Ő egy erős jellem, aki rendkívül bosszúszomjas.
Hogy mondhat Alicia Hornos ilyen felháborító dolgokat,
és hogy rágalmazhatja a testvéremet annak fényében,
hogy ő segített neki felnevelni a három gyerekét?
Rosszindulatú, agresszív, számító.
Nagyon rideg és a végletekig számító.
Egy karaktert alakítottak ki. Egy ördögi, rideg némbert…
ERŐSZAKOS, PARANCSOLGATÓ, HIDEG, AKARATOS
…aki négy évet várt, és gyűlöletből kitervelte Rocío Wanninkhof megölését.
EGY ÉVVEL A DOLORES LETARTÓZTATÁSA UTÁN
BÍRÓSÁG MÁLAGA
ALICIA HORNOS ÁLLÍTJA, HOGY DOLORES BOSSZÚBÓL ÖLTE MEG A LÁNYÁT
Még ma is tisztán emlékszem a bejáratnál elhangzottakra,
mert ez egész helyzet simán beleillett volna egy szappanoperába.
A WANNINKHOF CSALÁD ÜGYVÉDJE
Az emberek nyomon akarták követni a tárgyalás minden percét.
Öt-hat órán át is sorban álltak,
csak hogy a terembe jutva figyelhessék a folyamatot.
Azt hiszem, ez a legfelkavaróbb emlékem az egészről.
Végig követni fogom a tárgyalást.
Nyugdíjasként nincs jobb dolgom.
Én a halott lány anyja pártját fogom. Elvesztette a lányát.
Rettentően szenvedhet. Anyaként sejtem, mennyire.
Eszméletlenül szenvedhet.
És a másik nő…
ridegnek és parancsolgatónak tűnik.
Doloresnek igen kevés esélye volt,
mert a nyilvánosság számára nem volt kedvelhető.
Nem volt kedves, sem barátságos.
Leszbikus volt 1999-ben,
és akár 15 év börtönre is ítélhették.
A pert nemcsak a tárgyalóteremben vívtuk, hanem az utcákon is, a közvéleménnyel.
És a meglévő információk és a hatalmas médiafigyelem
mind hatással voltak a perre, mikor az ügy az esküdtszék elé került.
A média képviselői fejezzék be a felvételeiket!
Jelenleg a tanúkat hallgatják meg, és ez igen sok idő,
mert több mint 50 embert idéztek be.
Ma reggel az Informe Semanalban láthattak felvételt a bíróságról.
A videón egy polgárőr kijelenti,
hogy nincs közvetlen bizonyítékuk Dolores Vázquez ellen.
…folytatjuk a nyomozást,
és minden szükséges lépést megteszünk,
hogy döntő bizonyítékot találva megtudjuk, mi történt.
Mert az igazság, hogy semmiben sem vagyunk biztosak. Abban sem, hogyan…
Feltevéseink vannak, de nem tudjuk, mi történt valójában.
Miután a polgárőrök nem találtak tárgyi bizonyítékot,
a jelentésükben egy pszichológiai profilt,
illetve olyan jeleket vonultatott fel, amelyek Dolores Vázquezt gyanúsították.
A vád fő bizonyítéka az volt,
hogy Dolores Vázquez gyűlölte Rocíót.
ÜGYÉSZ
A tanúvallomásában mondta, hogy sok vitájuk volt, mert hasonlítottak.
Mindketten konokok, és szerették, ha a saját akaratuk érvényesül.
Igen, ügyész úr, de ez nem jelenti, hogy a viták oka az,
hogy nem szerettük egymást. Csak nem értettünk egyet.
Rocíóval jobb volt a kapcsolatunk, mint ahogy az anyja
vagy a családja hitte.
Egy háztartási alkalmazott, ha jól emlékszem, egy orosz nő
mesélt el egy nagyon fontosnak bizonyuló dolgot,
ami szinte filmbeillő volt. Ez pedig az…
Mindenki emlékszik, hogy a város tele volt Rocío fotóival.
A nő elvileg látta, ahogy Dolores kést döfködött az egyik plakátba.
Miközben a késsel szurkálta, azt mondogatta: „Ez az én bajom.”
Dolores azt mondta, hogy otthon zokogott Rocío képét látva,
és mivel házvezetőnője alig értett spanyolul,
fogta a kést, és azzal mutogatta el, hogy Rocíót megölték.
SZÓBELI MEGHALLGATÁSOK JEGYZŐKÖNYVE
A kérdés, mivel érvelhettek Dolores ellen,
hiszen Dolores nem volt a helyszínen,
a keréknyomok nem egyeztek egyik kocsijáéival sem,
és a szövetrostok sem egyeztek az ő ruháival.
A szemeteszsákokon talált ujjlenyomatokról megállapították,
hogy nem Dolores Vázquezéi.
Alibije is volt.
Azt mondta, hogy aznap az egyik unokahúga lányára vigyázott,
de ezt figyelmen kívül hagyták.
Az egyik vélemény, ami közszájon forgott,
hogy Dolores azért nem beszél,
mert nem bánja, amit tett.
Nem keltette jogtalanság érzetét.
És az ilyen mindig nagyon befolyásolja az esküdtszéket.
A tényt, hogy Dolores Vázquez leszbikus,
a per során felhasználták ellene.
ELNYOMOTT HOMOSZEXUALITÁST MUTAT
RENDKÍVÜL ERŐSZAKOS
Emiatt elhitték, hogy Dolores beleillik a gyilkossági profilba,
és képes volt Rocío Wanninkhofot megölni.
AZ ÁLDOZAT A JOBB OLDALÁN FEKÜDT
EZ HOMOSZEXUÁLIS BÁNTALMAZÁSRA UTAL
A HOMOSZEXUÁLIS
ERŐSZAKOS KITÖRÉSEKET OKOZ
BÍRÓSÁGI HANGFELVÉTEL
Mikor vendégeink jöttek, vagy valaki beállított, a húgaként mutatott be,
mert szégyellte a kapcsolatunkat.
Maga szerint sosem fogadta el igazán a szexuális beállítottságát?
Szerintem nem volt kibékülve vele.
Nem én öltem meg Rocíót. Nem is találkoztam vele.
DOLORES VÁZQUEZ ZÁRÓBESZÉDE
Sok mindent mondanak rólam, így csak egyet kérnék a honfitársaimtól.
Keressék meg az elkövetőt, mert nem én vagyok az.
Bárki is Rocío gyilkosa, odakint, szabadon jár.
Lehet, most itt van a teremben.
A hatóságoknak sosem volt bizonyítékuk ellenem,
és sosem lesz, mert ártatlan vagyok.
Önök szerint bizonyíthatóan bűnös?
Bent voltak a teremben. Van mindent eldöntő bizonyíték?
DOLORES VÁZQUEZ TESTVÉRE
Van valami, amivel bebörtönözhetik a testvérem? Maguk újságírók, nem?
Szerintem legalább 20 évet kell kapnia.
Vajon 20 év visszahozza a lányomat?
Sem 14, sem pedig 30 nem képes erre. Semennyi idő.
A délután legfontosabb híre, hogy ítéletet fognak hirdetni
a Málagai Tartományi Bíróságon.
Láthatják, hogy hány operatőr és újságíró várakozik idekint, az épület előtt.
Mi, az esküdtszék tagjai, többségi szavazás keretében a vádlottat,
Dolores Vázquez Mosquerát…
bűnösnek találtuk a gyilkosság vádjában.
Kérem, maradjanak csendben! Csendet!
Mondtam a testvéremnek, hogy győzni fogunk.
Ez az igazságszolgáltatás győzelme lesz.
Ő kételkedett, mire azt válaszoltam, hogy az igazságot fognak tenni.
És hála Isten, így lett.
Itt van ennek a bonyolult pernek az ügyésze. Talán beszélni tudunk vele.
Mit gondol az ítéletről így elsőre?
ÜGYÉSZ
Úgy, hogy én 15 évet javasoltam a 15 év és egy nap, nem rossz.
Gyilkos!
COÍN, ANDALÚZIA, SPANYOLORSZÁG
2003. AUGUSZTUS 14.
Annak a napnak…
minden percére emlékszem.
Arra, hogy történt.
Reggel felkeltem, és… bementem a szobájába, de nem volt ott.
SONIA CARABANTES ÉDESANYJA
Felhívtam a barátait, de ők nem…
Azt mondták, hogy a bejárati ajtóig kísérték,
én meg, hogy még sincs itthon.
Így kinéztem az utcára,
és a háromháznyira
egy fa mellett megláttam a földön
a szandálját,
a táskáját
és a mobilját.
A férjem autóján vérnyomok voltak, ahogy a szomszédunkén is.
Augusztus 14-e volt a vásár zárónapja,
és olyan délután négy magasságában felhívott a Cadena SER egy riportere,
és megkérdezte, mit tudok a coíni vásáron eltűnt lányról.
COÍN POLGÁRMESTERE 2003-2011
Azt válaszoltam, hogy nincs információm erről,
és hogy egy lány eltűnését sem jelentették a városban. Azt mondta, egyet igen.
Innentől kezdett megjelenni a média az autóikkal.
Egyszeriben aggódni kezdtem, és hatalmába kerített a nyugtalanság.
Ezért beszélni akartam a rendőrfőnökkel. Ő elmondta.
Sonia a hajnali órákban tűnt el,
a szülei jelentették be az eltűnését, ezután pedig elkezdődött a nyomozás
az előzetes vizsgálattal.
- Itt vagy ott? - Egy kicsit közelebb!
- Közelebb, kérem! - Rendben.
Álljanak egymás mellé! Ez túl közeli?
- Így jó. - A mikrofont nyújtom oda.
- Mi itt megállunk. - Kész!
- Mehet! - Még mindig nem tudunk semmit.
Csak annyit kérnék, hogy ha valaki tud bármit… akármit…
Talán egy barátja, mert valamelyikük csak látott vagy hallott valamit…
Kérem, segítsenek! Aki pedig fogva tartja, engedje el! Eleget aggódtunk már.
Ez a helyzet elviselhetetlen. Túl nagy már a nyomás.
- Köszönjük! - Nagyon köszönjük!
- Köszönjük! - Mi is.
- Így jó? - Igen, szuper.
Ott a hely, amit mondtam. Odalent, Lucerne felé.
Lassan!
- A tó. - A tó, bizony…
A hajók.
Coínban házasodtunk össze,
és a férjem Svájcban kapott munkát,
így oda költöztünk.
Mindhárom gyerekünk ott született.
Először a két idősebbik, aztán pedig az én Soniám.
Elég!
Elég már!
Elég lesz!
Gyerünk! Mondj valamit!
Hali!
Mindketten ott dolgoztunk, és…
- Videózol? - Igen.
Huszonhat évig éltünk ott.
Háromnegyed nyolc van.
Induljunk! Menjünk, gyerekek!
Mikor a két idősebb gyerekünk befejezte az iskolát,
Sonia haza akart költözni Spanyolországba.
És hát… mi is.
Olyan 2000-ben vagy 2001-ben költöztünk vissza.
Sonia jól beilleszkedett.
Persze voltak itt barátai, mert a vakációkkor itthon voltunk.
Unokatestvérei is vannak, és…
És úgy tervezte, folytatja a középiskolát,
aztán… egyetemre megy…
De ez nem adatott meg neki.
Ahogy telt a nap, az eltűnt 17 éves coíni, málagai lány
családján kétségbeesés lett úrrá.
A keresés továbbra is zajlik,
de a személyes tárgyain talált vér nem sok jót ígér.
Emlékszem. A Sonia Carabantes-ügyben fontos volt egy irányjelzőbúra.
Biztosan tudom, hogy a polgárőröknek ki volt adva,
hogy Málaga összes autószerelőjét kikérdezzék,
hogy volt-e olyan, a leírásnak megfelelő kocsi, amire új irányjelzőbúrát kértek.
Több szálon kezdtünk el nyomozni.
Egyrészt a Torremolinos és a Benalmádena mellett történt
szexuális zaklatásokat vizsgáltuk.
MÁLAGAI RENDŐRPARANCSNOK 2000-2004
A mostani esetet összekapcsoltuk egy motrili lány eltűnésével is,
mert a lányok eléggé hasonlítottak.
Mivel mind akkor tűntek el, mikor vásárt tartottak a városokban,
elkezdtünk vizsgálódni a vásári dolgozók között
akik Motrilban vagy Coínban lehettek.
Menjenek! Szóljanak, ha látnak valamit! Bármi apróság fontos lehet.
Itt most minden fontos lehet. Ruhadarabok, egy cipő… bármi.
Ha van valami, hívjanak, és megyek!
Az emberek részt vettek a keresésben,
mármint úgy az egész közösség,
mert úgy voltak vele,
hogy mivel egy helyi lány tűnt el, segíteniük kell a családjának.
Bekapcsolódtak a keresésbe, és nemcsak az idejüket áldozták be,
de mindenfélét adtak, ami a keresés során kellhetett.
Mikor a nap folyamán az emeleti ablakból kinéztem, és elég megindító volt
az összefogás.
A helyzet az volt, hogy eltűnt egy lány,
és meg kellett találni.
Teljes szívemből köszönöm mindenkinek,
fiatalnak és idősnek egyaránt, azt, amit tesznek.
SONIA CARABANTES BÁTYJA
Elképesztő ez az összefogás.
Nem tudom, hogy köszönhetném meg, vagy hogy mi mást mondhatnék.
Amellett, hogy a polgárőrség folytatta a kikérdezéseket és a nyomozást,
a fő cél az volt, hogy Soniát élve megtalálják.
AZ ELTŰNÉS UTÁNI ÖTÖDIK NAP
Megtalálták?
Madridból hívtak, hogy megtalálták, de még nem erősítették meg ő-e az.
De igen, megtalálták.
- Hol? - Azt nem tudni.
Madridból szóltak. Oda kell mennünk.
Ma délben egy fiatal nő testét találták meg Coín közelében.
Hangosítsd fel!
A személyazonosság még tisztázatlan, de félő, hogy az illető
a csütörtökön eltűnt 17 éves Sonia Carabantes.
Egy női holttestet találtak.
Rettentően félünk, hogy mi lesz az azonosítás eredménye.
A bíró már ideért, a törvényszéki rendőrség pedig nyomoz.
Beszéltem a kormányalkirendelttel.
Azt mondta, hogy a hír hallatán
rögtön ideküldte a törvényszéki orvosszakértőket,
és ő is rendelkezésre áll nekem és a lány családjának.
Na, lássuk!
Mondában találták meg, a miénk melletti városban.
Egy patakban,
ahol…
Köveket tettek a testére, és…
Előtte éjszaka esett.
A víz sok követ lesodort róla, így a kutyák kiszagolták.
Korábban már átfésülték azt a területet,
de aznap rábukkantak Soniára a kövek alatt.
Az áldozat a támadás estéjén a coíni vásárban volt.
Az otthonától pár méterre elköszönt a barátaitól,
és az elkövető megtámadta.
Több helyen is megütötte, amitől a lány egy pillanatra eszméletét vesztette.
A CARABANTES-ÜGY BÍRÓJA
Nem lehetett teljesen éber egy ilyen brutális támadás után.
Megpróbálta védeni magát, de a tettes a kocsijába tuszkolta.
Elment vele kb. 11,5 kilométert egy elhagyatott területre.
És tudjuk, hogy az elkövető belső és külső sérüléseket is okozott a lánynak,
és végül egy pólóval fojtogatta. Végül ez okozta Sonia halálát.
Mindenkit letaglózott a hír.
Az általános légkör rendkívül feszült volt.
A lányokat nem engedték vásárokba, bulikba, vagy még az utcára sem.
Mindenki félt,
és ez a félelem nemcsak Coínban volt jelen,
hanem a környező városokban is.
Mivel van két unokahúgom és egy lányom is, így…
Igen. Kicsit aggódom.
Azt rebesgetik, hogy ismerőse tehette, mert nem messze Coíntól találtak rá.
Nem tudjuk, ki tette. Az illető még szabadon jár, és a lányok…
Nekem egy 15 éves lányom van.
Eléggé aggódom.
Az, hogy Soniát gyorsan megtalálták, azt jelentette,
hogy orvosszakértői mintákat tudtak gyűjteni és kiértékelni.
Egy, a Kormányzati Alkirendeltségen tartott találkozón
Paco Gabella ezredes elmondta,
hogy Sonia Carabantes kezén bizonyítékul szolgáló nyomokat találtak.
A biológiai anyagot azonnal megvizsgálták,
bevitték a bűnügyi DNS-nyilvántartásba.
És volt egy találat.
Na és mivel?
Azzal a genetikai profillal, amelyet a Rocío Wanninkhof-ügyben fellelt
cigarettacsikken találtak, 2,5 méterre az üres területen lévő vértócsától.
Mikor összevetették a két genetikai profilt,
azok tökéletesen egyeztek.
EGY FÉRFI DNS-E
Ugyanaz a férfi támadta meg és ölte meg Sonia Carabantest,
akinek az 1999-es Wanninkhof-ügyben megtalálták a DNS-ét.
Azt hiszem, mi jelentettük elsőként a DNS-egyezést.
Ez…
egy igen…
sokkoló felfedezés volt.
Lassanként minden kiderül.
Egy angol cigaretta csikkjét és az áldozat körme alatt bőrdarabokat találtak.
Az ezekből szerzett két DNS-minta egy emberé.
Ez a nyom segített összekötni az eltűnéseket. Ez…
nagyon komoly
és fájdalmas…
és ezzel együtt borzalmas is.
Főleg annak a személynek, aki 17 hónapot töltött börtönben.
Ez volt a pont, ahonnan villámgyorsan követték egymást az események.
BŰNÖS
TIZENÖT ÉV GYILKOSSÁGÉRT
Remélem, hogy a tettes megkapja méltó büntetését,
és le is kell töltenie.
A tárgyalás alatt szó sem esett holmi cigicsikkről.
Sok badarságról igen, de arról nem.
A kérdés, hogy az új bizonyíték fényében
felmentik-e a megvádolt Dolores Vázquezt.
Mikor a nyomozásban holtpontra értünk,
felhívtak a fuengirolai rendőrőrsről, és kérték, hogy menjek át,
mert ott van náluk egy chilei származású brit nő,
aki információkkal szerette volna segíteni a munkánkat.
Tonyval 1996-ban ismerkedtem meg.
Tony King néven ismertem, nekem így mutatkozott be.
Eleinte nem sok mindent tudtam róla.
Nem beszélt sokat az életéről.
Mikor járni kezdtünk, nagyon féltékeny volt.
Folyton találkozni akart…
TONY KING VOLT FELESÉGE
Sok helyre elvitt.
Mindenki azt hitte, csak vigyázni akar rám.
Én is. Azt gondoltam, hogy jó ember, aki gondomat akarja viselni.
Ilyen személynek mutatta magát. Olyannak, aki mindig melletted áll.
Elkezdtünk együtt járni,
öt hónapra rá teherbe estem, és tanácstalan voltam.
Elmondtam neki, hogy gyereket várok, és utána összeházasodtunk,
mikor Sabrina megszületett.
Mivel a húgom itt lakik, 1997 szeptemberében
ideköltöztünk Spanyolországba.
Ideköltözve Tony elkezdett gyanúsan viselkedni.
Hazudozott, eltűnögetett,
és elvesztette a telefonjait, összetörte a kocsijait, meg hasonlók.
Ezekről meséltem is a családomnak. Elmondtam nekik,
hogy valami furcsa. Nem tudtam, mi, de valami nem volt kerek.
Mivel zavart, eldöntöttem, hogy figyelni fogom, mert megijeszt.
Az okát persze nem tudtam. Csak rosszat sejtettem.
Emlékszem, hogy a lakásunkban voltam a lányommal, Sabrinával.
Tony kölcsönvette egy barátom kocsiját.
Mikor késő éjjel hazajött,
egyből bement a fürdőszobába, és…
Egy jó ideig bezárkózott a fürdőszobába,
utána pedig kijött, és megint elment otthonról.
Én pedig bementem a fürdőszobába, ami ragyogóan tiszta volt.
Minden tiszta volt, és ez aggasztott, mert ő bizony nem takarított maga után,
hanem mindent a földön hagyott.
Ezért töprengeni kezdtem.
Elgondolkodtam, hogy mi történhetett.
Aznap este tűnt el Rocío.
Emiatt kezdtem gyanakodni.
Elmondtam az aggályaimat a rokonaimnak és a barátaimnak.
Mindenki azt hitte, megőrültem. Kételkedtek abban, hogy ilyet tehetett.
Azt mondták, csak kombinálok.
Hülyének tituláltak,
aki azt hiszi, hogy a férje megölt valakit.
Így reagáltak.
Végül elváltam Tonytól.
A mondanivalójától kissé feszült és ideges Cecilia King
visszaemlékezett, hogy mikor a volt férje
vagy a lányukért ment, vagy épp hazavitte,
és akkor a nő meglátott Tony karjának hátsó részén egy sebet.
Akkor tudtam meg, hogy Sonia eltűnt Coínban,
szóval nagyon rossz előérzetem támadt, mert Tonynak aznap be volt kötve a keze.
Amikor erről számoltak be a hírekben, a barátommal, Daviddel
mindketten meglepődtünk és megdöbbentünk, hogy:
„Hű, eltűnt még egy lány.”
Egymásra néztük, és egyszerre mondtuk ki Tony nevét.
Egyből rávágtuk, hogy biztos ő tette.
Miután felvettük Cecilia tanúvallomását,
beszéltem az egyik brit kollégánkkal, John O'Neillel a követségről,
és információt kértem Tony Alexander Kingről.
2003. szeptember 14-én hívott fel Tino Villabona.
NEMZETKÖZI ÖSSZEKÖTŐTISZT
Kapcsolatba léptem a londoni ügyeletessel,
és nagyon hamar visszahívott egy aggasztó információval.
A velem megosztott bűnlajstroma alapján kitűnt,
hogy ő egy rendkívül veszélyes ember.
Elmondta, hogy a nyilvántartásukban Tony Bromwichként szerepel,
és hogy Londonban számos szexuális zaklatást elkövetett.
Ez alátámasztotta a feltételezésünket, hogy jó irányba halad a nyomozásunk.
Megtalálták Kinget, és elkezdték megfigyelni.
Megtudtuk, hogy egy pubban dolgozik,
és egy spanyol nővel él együtt Alhaurín el Grandéban.
Megfigyelés alá vontuk a pubot.
Láttuk, hogy elment dolgozni, majd a műszakja után
meglepő módon egy általános iskolába ment.
Az iskolában volt egy lakás, és Tony ott lakott.
Az iskola területén parkolt a kocsija,
egy brit rendszámú Mazda,
aminek az irányjelzőbúrája ki volt törve.
Gyorsan kellett lépni.
Gyorsan DNS-mintát kellett szereznünk tőle.
És ez sikerült is, talán egy pohárról, amiből ivott,
vagy még egy cigicsikkről.
És a nyomozóhatóság tette, amit kellett.
Megvizsgálták a DNS-t, és lám-lám, egyezett a tettesével.
EGY HÓNAPPAL A GYILKOSSÁG UTÁN
- Nem nyilatkozhatok. - Nem?
Hát így történt. Kinget letartóztatták, és állítólag vallomást is tett
a rendőrségnek és a polgárőrségnek egyaránt.
Biztosak voltunk benne, hogy ő rabolta el és ölte meg mindkét lányt.
Az ügy lezárása hatalmas visszhangot vert a spanyol médiában.
Persze volt egy gubanc.
A gubancot az jelentette, hogy az első ügyben valakit már elítéltek
Rocío Wanninkhof megöléséért.
Egy nő, Dolores Vázquez 15 év börtönt kapott.
Ettől még nagyobbat robbant a hír.
Mikor Kinget letartóztatták, az ügye újratárgyalása miatt
Dolorest ki is engedték,
mert az andalúziai fellebbviteli bíróság megfellebbezte az ítéletét.
Hogy miért? Mert az esküdtek előtt csak közvetett bizonyítékok voltak,
amikről nem mondták ki, hogy meggyőzték volna őket arról,
hogy Dolores Vázquez valóban bűnös.
AZ ELSŐ NYILVÁNOS SZEREPLÉS 519 NAPNYI BÖRTÖN UTÁN
Senkinek nem kívánom a börtönt.
Borzalmas dolgokat éltem meg.
Sok hónapon át… Erről nem szeretnék beszélni.
DOLORES VÁZQUEZ OTTHONA
Két vagy három hónapot magánzárkában töltöttem.
Mi mást mondhatnék?
Nem mondom, hogy helytelenül ítéltek el. Gyanúsítottak, ezért kellett így lennie.
Akkor sem volt titkolnivalóm, és most sincs.
Elmentem a kikérdezésre, amiből aztán…
kihallgatás lett, ahol állították, hogy én tettem.
Nagyon-nagyon durva agymosáson mentem keresztül.
Még azt is elmondták, mi fog történni velem.
Azt mondták, borzalmas hírnevem lesz, és senki sem hisz majd nekem,
aztán egy gyors, öt-hat hónapos tárgyalás következik,
ahol az esküdtszék bűnösnek talál majd.
És hát így is lett.
Véleményem szerint amellett,
hogy az ítéletre nem volt megfelelő alap,
a döntés nem is volt objektív.
Másképp fogalmazva bele kell gondolnunk, hogy a tévéműsorok
minden bizonyíték nélkül gyanúsították Dolores Vázquezt.
A sajtóba és a tévébe bekerült információk és vélemények,
amelyeket az esküdtek és a bíró olvastak, láttak és hallottak, hatott rájuk.
Mikor az igazi gyilkost meglett, nyilvánvalóvá vált Dolores ártatlansága,
és elgondolkodva rájöttem, hogy mennyire azonosultam a leszbofóbiával…
A LA CONSTRUCCIÓN DE LA LESBIANA PERVERSA SZERZŐJE
az információkkal, amelyeket a média és mindenki más is harsogtak.
Letaglózott, mennyire elhittem az információkat,
amelyek nem is azok voltak, hanem előítéletek.
Így kikutattam a médiában elhangzottak valóságtartalmát, és megdöbbentem.
A TÖMEGEK SZAVA DÖNTÖTT
A média Dolores Vázquezt egyre inkább
férfiasnak mondható tulajdonságokkal ruházta fel. Sok nevetséges volt.
De voltak dolgok, amiket megvizsgálva…
Például megosztották, hogy karatézik, mintha ez rossz dolog lenne.
JÁRTAS KARATÉBAN ÉS MÁS HARCMŰVÉSZETEKBEN
Vagy hogy edzett.
ODAVAN A SÚLYEMELÉSÉRT
Reszelős a hangja, és tekintélyt parancsoló.
Ezeket egybegyúrva megalkották egy férfias nő képét,
ami negatívan hathatott.
APAI SZEREPET TÖLTÖTT BE
Meddőnek titulálták, aki féltékeny a szülni képes nőkre.
MEDDŐ SZERELEM
Azt mondták, hogy Aliciával egészségtelen volt a kapcsolatuk,
ezért vezetett gyilkossághoz.
A megbotránkozás abból fakadt,
hogy az akkori társadalomban
az ilyen kapcsolatokat nem tudták elfogadni.
Lehet, hogy Rocío és Dolores Vázquez között azért voltak viták,
mert a szíve legmélyén a lánya nem tudta elfogadni,
hogy romantikus kapcsolatban áll egy nővel?
Nagyon megdöbbentünk.
Ha rossz embert gyanúsítanak meg anélkül,
hogy megfelelő bizonyítékuk lenne…
legalább a tettes legyen az.
Mert ha ezt…
közölték volna,
vagy tovább vizsgálódva nem csak egy emberre koncentráltak volna,
akkor megtalálták volna Kinget.
És akkor a lányom halála elkerülhető lett volna.
ANGLIA
2003-ban…
mikor letartóztatták a spanyolországi gyilkosságok miatt,
a híradóban bemondták, hogy…
MŰVÉSZ
„Letartóztatták Alexander King brit állampolgárt.”
Én pedig rettentő dühbe gurultam, és kiabálva mutogattam a tévére,
hogy az nem Alexander King,
hanem Tony Bromwich.
Alig hittem el, mert…
már mondtam, hogy az arca
beleégett az emlékezetembe.
1985-ben több elég komoly bűncselekményt követtek el fiatal nők ellen
Észak-Londonban, annak is a Holloway negyedében.
A sajtóban megszokottak szerint a férfit a Hollowayi Fojtogatónak nevezték.
Ez a név jól leírta, mi is történt. Nőket fojtogatott.
RETTEGÉS A SZEXUÁLIS RAGADOZÓTÓL
Úgy emlékszem, hogy hét áldozata volt.
A legfiatalabb lány 15 éves lehetett, a legidősebb nő pedig harminc-egynéhány.
1985-öt írtunk.
Felfelé mentem a lakásomhoz, és felpillantva konstatáltam,
hogy van ott valaki:
„Biztos lifttel jön fel.” Ami elég hétköznapi dolog.
Az első ütés tűnt a legerősebbnek.
A földre zuhantam,
és megrepedt a koponyám.
Megszorította a nyakam körül a sálamat…
és…
és elkezdett…
erőszakoskodni velem.
Felemelte a felsőmet, és megpróbált benyúlni a nadrágomba.
Nem tudta kigombolni, mert várandós voltam,
és egy…
egy sál övként tartotta a nadrágom.
Sikerült lábra állnom,
és a karjával fojtó fogásba font,
és szorongatta a nyakam.
Egy szót sem szólt.
A hajam szanaszét állt, és minden csupa vér volt.
Nem tudtam, mimet szorítsam. A fejem, a kezem?
Végül összekuporodtam a sarokba,
és ekkor mondtam neki, hogy a gyermekemet kímélje meg!
„Terhes vagyok. Kérem, ne ölje meg a gyermekem!”
Ez volt a döntő pillanat.
Valamilyen érzelmet… sikerült benne ébresztenem.
Aztán suttogva mondtam neki, hogy…
„Menjen! Fusson el! Hallgatok erről, mint a sír, csak menjen!”
„Tudja, hogy hallgatok.”
És ezt hallva… el is ment.
A COSTAI GYILKOS A HOLLOWAYI FOJTOGATÓ
Akkor tudtam meg, hogy nevet változtatott, mint mások.
Az újságban olvastam.
Nem tudtam, hogy ezt tette,
ráadásul azért, mert ő volt a Hollowayi Fojtogató.
Fogalmam sem volt, és mikor megtudtam, teljesen megdöbbentem.
Borzalmas érzés volt.
Sokáig nem tudtam feldolgozni.
Undorodtam, mikor megtudtam, hogy a férfi, akihez hozzámentem,
ilyeneket tett azokkal a lányokkal és nőkkel.
Rettentően sajnálom.
Kinget, az akkori Bromwichet letartóztatták a tetteiért.
És először,
mikor a spanyolok kihallgatták, be is vallotta a támadásokat,
majd a bíróság előtt, a tárgyaláson letagadta őket.
Akkor tíz év börtönbüntetéssel sújtották,
amit a tárgyalás után,
1986-ban kezdett meg, majd 1991-ben szabadult,
és úgy három hónapra rá újra letartóztatták
egy nő ellen elkövetett újabb fegyveres támadás miatt.
A vád ott rablás volt, de a dolognak volt szexuális vonatkozása.
És ekkor újra börtönbe került.
Egy éven belül újra lecsukták,
és ha nem tévedek, olyan '96 környékén szabadult.
Aztán több ember is betelefonált
egy brit Crimewatch nevű tévéműsorba, hogy felismerték őt.
A betelefonálók azonosították,
miután egy fiatal magyar au pairrel próbált erőszakoskodni.
A Crimewatchot 1983-ban kezdtük el,
és én vezettem a műsort úgy 2007-ig.
A részben, ahol Kinget, azaz az akkori Bromwichet…
A CRIMEWATCH KORÁBBI MŰSORVEZETŐJE
Abban a részben King keresésének alapját egy biztonsági kamerafelvétel adta.
Úgy három hete vasárnap éjjel megtámadtak egy au pairt.
A lány épp hazafelé tartott Leatherheadnél.
A rendőrség szerint ez a férfi sokat segíthetne.
Ő egy utas, aki az Epsom vonatállomáson volt.
Ez egy augusztus tizedikén fél 12-kor készült felvétel.
Látja magát a képen? Esetleg ön is ott volt akkor?
Ha ön a városban volt, vagy az állomáson, hívjon, még ha a férfire nem is emlékszik.
Kérem, hívjon azonnal! Ha látja magát a képen, vagy tudja, ki a férfi.
Betelefonáltam a műsorba, és elmondtam, hogy szerintem, ki a férfi.
Azt, hogy tudom, ki az.
És mire megtudták, hol lakik,
és minden részlet összeállt,
addigra King elköltözött innen Spanyolországba.
Ha egy tévéműsort tizenötezer ember néz, és az arcod tisztán kivehető,
vagy csak tudod, hogy felvett egy biztonsági kamera,
akkor a legjobb, ha gyorsan elhagyod az országot.
A támadás előtt volt egy zenekarom.
Úgy volt, hogy leszerződöm a Virgin Recordsszal,
de elvesztettem a hangomat.
Azt hiszem, mikor megkín… mikor trauma ér,
az egyik első dolog,
a szorongás első jele, hogy elmegy az ember hangja.
Nem tudtam énekelni.
Mikor végül letartóztatták
azt a bűnözőt,
szárnyra kelt a hír,
hogy az Interpol korábban információt kért Spanyolországtól a hollétéről.
Mikor Spanyolországban megtudtuk, hogy jelentették az ittlétét,
természetesen egyfajta félelem kezdett úrrá lenni rajtunk.
Az ügyet politikai célokra használta a kormánypárt és az ellenzék is.
Ez akkor derült ki, mikor megkérdezték Ángel Acebes belügyminisztert,
hogy korábban miért nem léptek közbe ebben az ügyben.
A Képviselőház napirenden tárgyalta a King-ügyet.
Igen. A belügyminiszter, Ángel Acebes a saját kezdeményezésére állt a ház elé,
hogy magyarázattal szolgáljon
a Rocío Wanninkhof- és Sonia Carabantes-nyomozás kapcsán.
A miniszter elmondta: a brit rendőrség egy dokumentumban kérte,
hogy erősítsék meg King hollétét, illetve az iratban felsorolták,
mikkel gyanúsítják. Ám mivel az irat nem tartalmazott kiadatási kérvény,
az ügyet Alexander King címének megadása után lezártnak tekintették.
A hatóságok az Interpollal jelentették a spanyoloknak a férfi ottlétét.
Azt hiszem, még meg is környékezték azzal,
hogy hajlandó-e hazatérni,
hogy kikérdezhessék a leatherheadi incidens kapcsán.
De persze esze ágában sem volt önként visszamenni.
Miniszter úr, 1998. szeptember 15-én a Scotland Yard az önök jóvoltából
megtudta Anthony Alexander King lakóhelyét Mijasban.
EGYESÜLT BALOLDALI KÉPVISELŐ
A britek megüzenték, hogy a férfi büntetett előéletű és veszélyes.
Azt is kijelentették, hogy: „Veszélyt jelent a spanyol nőkre.”
ÁLLAMTITKÁR 2002-2004
A tény nem elhanyagolható, hogy egy ilyen veszélyes bűnözőt azonosítottak…
SZOCIALISTA MUNKÁSPÁRTI KÉPVISELŐ
de az adatokat nem jelentették vagy jegyezték fel megfelelően.
Egy Interpol-jelentést nem kezeltek megfelelően,
mikor a rendőrség az önök felelősségi körébe tartozott.
Az igazság, hogy érkezett egy fax az Interpoltól Londonból,
amelyben kérték, hogy figyeljük Kinget, de azt nem, hogy letartóztassuk.
Utána nem jött több információ tőlük.
De ez megszokott, tekintve, hogy rengeteg fax érkezik az Interpoltól
különféle emberekről, akik Costa del Solban lehetnek.
Ezek nemcsak szexuális bűnözőkről szólnak, de drogkereskedőkről,
gyilkosokról, csalókról… és mást elkövetőkről.
Ezek a kifogásolható tettek
sok szenvedést okoztak, különösképpen az áldozatok családjainak…
BASZK NACIONALISTA PÁRTI KÉPVISELŐ
illetve egy további személynek, Dolores Vázqueznek,
aki valószínűleg megjárta a poklot.
Ha megvizsgáljuk a nyomozás alapfeltevéseit, elmondhatjuk,
hogy a Rocío Wanninkhof-ügyben
a polgárőrség kizárólag egy személyre,
Dolores Vázquezre koncentrált,
aki feltehetőleg jól beleillett a nyomozati profilba.
A hatóságok sosem kértek tőlem bocsánatot.
Ahogy Acebes miniszter sem, aki mindenről tudott.
Fel sem vették velem a kapcsolatot.
Muszáj volt elveszítenem a lányom,
hogy ők megtalálják az igazi gyilkost?
Csak azért kapták el őt, mert a lányom védte magát.
Nem én küldtem börtönbe Dolores Vázquezt.
A rendőrség mondta nekem, hogy le fogják csukni,
mert ő volt a gyanúsított
Rocío megölésének ügyében.
Szóval ha valaki bocsánatkéréssel tartozik neki,
az a rendőrség.
Nekem nem kell bocsánatot kérnem, mert nem én csuktam le.
Sok erőt kívánok!
Ártatlan vagyok!
Megrázó volt a tárgyalás,
mert szerencsére az ember nem lát ilyet minden nap.
Ez komoly ügy volt, mert úgy tűnt, az áldozatait véletlenszerűen választotta.
Mert ez azt jelenti, hogy az, ki halt meg, pusztán a véletlen műve.
És ez a tény érzelmileg gyötri az embert bíróként és emberként egyaránt.
A bizonyíték annyira megalapozott volt, hogy King végül önmagát árulta el.
Talán, mert érezte, hogy rá vetül minden figyelem.
Emlékszem, hogy láttam a tévében.
A CARABANTES CSALÁD ÜGYVÉDJE
Kiabált a médiának, mikor a rabszállítóba tették.
Látszott, hogy inkább a figyelemre éhezik,
semmint megbánást tanúsítana, vagy sajnálná, amit tett.
Nem én követtem el a gyilkosságokat!
Ők bűnözők! Félrevezetik az igazságszolgáltatást!
Nincs joguk ezért lecsukni engem!
Hét évet, két hónapot és 12 napot vártam, hogy megtudjam, ki a lányom gyilkosa.
- Mit vár a tárgyalástól? - Igazságszolgáltatást.
Elégtételt a lányomért most és mindenkorra.
Tony King az egyik, nyomozóknak tett vallomásában
megpróbálta bemocskolni Dolores Vázquezt,
és visszarángatni őt a jogi folyamatokba.
Semmit sem tudok a férfiről. Egyáltalán semmit.
Csak azt tudom, hogy egyszer már helytelenül elítéltek, és rettegek,
hogy újra ez lesz.
Ártatlan vagyok, hölgyeim és uraim, és a célom, hogy a bíróság elismerje ezt.
Itt sem kéne lennem, hogy magyarázkodjak önöknek!
Nincs miért magyarázkodnom,
mégis mindennek tetejébe a közvélemény és a spanyol társadalom követeli,
hogy bizonyítsam az ártatlanságomat.
Rocíóért, szegény Soniáért, és a sok többi nőért.
King mindent egyedül követett el. Mindig.
Mindig mikor elment otthonról, egyedül ment,
és elkapott egy-egy lányt, zaklatta őket, majd meg is ölte.
Dolores Vázquez megsínylette a helyzetet, de szerencséje is volt.
Még börtönben lehetne, vagy épp mostanság szabadulna.
Ha lett volna valódi újratárgyalás, rejtély, mi lett volna a vége.
Ám ha az igazi tettest nem találták volna meg,
az ég tudja, mi történt volna.
Ma a Málagai Bíróság felmentette Dolores Vázquezt
Rocío Wanninkhof megölésének vádja alól.
Ezzel véget ért Dolores Vázquez négy éven át tartó kálváriája.
Míg a letartóztatásának körülményeitől hangos volt a média,
addig a felmentéséről alig tettek említést.
Az újságírók, akik sértő és borzalmas dolgokat írtak róla,
sosem ismerték be, hogy tévedtek, és szörnyen elkapatták magukat.
Én ezt kimondanám, ahogy az LGBT-mozgalom tagjai is:
Szörnyű, hogy tévedtünk, és mi is elkapattuk magunkat.
Ilyet senki sem mondott.
Mikor meglett a gyilkos, mindenki csak továbblépett,
és megfeledkeztek Doloresről.
És igen, ez a hozzáállás szörnyű.
Azoknak, akik másoknak ártanak, kutya kötelességük bocsánatot kérni.
Itt most a jogi rendszer ártott Doloresnek,
az állam mégsem kompenzálta őt azért, amit elszenvedett.
Ez szerintem óriási hiba.
Sokat beszélek a fotójához.
Mivel sokat nevetett, azt mondom: „Rám is mindig mosolyogtál.”
Meg azt, hogy: „Gyönyörű vagy, kincsem.”
„Olyan szép vagy. Kár, hogy nem vagy itt velem.”
Olyan, mintha mosolyogna és értené.
Vidám lány volt,
mindig puszilgatott meg ölelgetett, és azt mondogatta: „Olyan szép vagy!”
Ő ilyen lány volt.
De most egyedül vagyok, a kislányom nélkül.
Az emberek azt mondják, erős vagyok, és a férjem is,
de ez nem az erőről szól.
Csak muszáj továbbélnem nélküle.
Elmondhatatlanul nagy megrázkódtatás ez, és rengeteget mosakodtam,
tudják, hogy megszabaduljak Tonytól, az érzéstől, amit bennem hagyott.
Miatta most félek a férfiaktól.
Bizony. De a lányom és a fiam sarkalltak a továbblépésre.
Az anyjukként gondoskodnom kellett róluk.
Lehetőséget kaptam, hogy mesélhessek.
Talán segíteni fog jobban elengedni a történteket az…
hogy eljöttek, mert értékesnek tartották a mondanivalómat.
A harc még nem ért véget.
Nem az anyagi kompenzáció a fő…
A cél bebizonyítani a spanyol társadalomnak,
hogy ártatlan vagyok, és mindig is az voltam.
Szeretném, ha mások nem mutogatnának, ha az utcán látnak.
Vagy például ha bemegyek az El Corte Inglésbe cipőt próbálni,
20 percen belül ne vegyen körül egy csomó nő azzal, hogy:
„Nocsak, ki az!”
Még mindig várok, hogy valaki bocsánatot kérjen tőlem.
TONY ALEXANDER KINGET ELÍTÉLTÉK
ROCÍO WANNINKHOF ÉS SONIA CARABANTES MEGÖLÉSÉÉRT.
ÖTVENHÁROM ÉVET KAPOTT.
DOLORES VÁZQUEZ SOSEM KAPOTT KOMPENZÁCIÓT.
SENKI SEM VÁLLALTA A FELELŐSSÉGET.
SENKI SEM KÉRT TŐLE BOCSÁNATOT.
HA ÖNT VAGY EGY ISMERŐSÉT SZEXUÁLIS ERŐSZAK ÉRTE,
INFORMÁCIÓKAT ÉS KRÍZISINTERVENCIÓS FORRÁSOKAT
A WWW.WANNATALKABOUTIT.COM HONLAPON TALÁL.
A feliratot fordította: Józsa Ildikó